[Video] Parys-boere: ‘Ons hoop die waarheid sal uitkom’‘n Skermskoot uit die insetsel. ‘n Reeks stemboodskappe het vandeesweek opspraak gewek in die hooggeregshof in Parys tydens die moordverhoor van ses mans van die distrik. Ses beskuldigdes word aangekla weens die dood van twee mans wat verlede jaar op ‘n plaas in die distrik aangerand is. Anton Loggenberg (50), Cor Loggenberg (20), Boeta van der Westhuizen (46), kapt. Henk Prinsloo (47), Loedie van der Westhuizen (19) en Miela Janse van Vuuren (23) word aangekla van die moord op Samuel Tjixa en Jubeba. Die staat beweer die ses beskuldigdes was deel van ŉ groep boere in die gemeenskap wat op 6 Januarie 2016 vir Tjixa en Jubeba op die plaas Swartklip aangekeer en so erg aangerand het dat hulle later in die hospitaal aan hul beserings beswyk het. Dié insetsel is deur eNuus vervaardig. Kyk elke aand om 19:00 op kanaal 144 en 145 op DStv na eNuus. Lees alle vorige berigte oor die Parys-boere op Maroela Media.